cyanic-selkie/wikianc huggingface dataset:
Duitsers
Tydens die tydperk van die Duitse Keiserryk het sommige Duitsers hulle in gebiede van die Duitse koloniale ryk gevestig, veral in Duits-Suidwes-Afrika, waar in die huidige Namibië nog sowat 30 000 mense van Duitse afkoms woon. In Suid-Afrika is omtrent 1,2 miljoen mense van Duitse afkoms, veral die Afrikaners wat naas Nederlandse ook van Duitse, Engelse en Hugenote afkomstig is.
Judson Pratt
Judson Pratt (6 Desember 1916 – 9 Februarie 2002) was 'n Amerikaanse akteur. Hy was bekend vir sy rolle in die rolprente Monster on the Campus (1958), The Horse Soldiers (1959), en Vigilante Force (1976), en in die televisiereeks Thriller (1960).
Granville Adams
Granville Adams (1963-2021) is 'n Amerikaanse akteur. Hy is bekend vir sy rolle in die rolprent Empire (2002) en in die televisiereekse Homicide: Life on the Street (1993) en Oz (1997).
1991 Monaco Grand Prix
Die 1991 Formule 1 Monaco Grand Prix is op 12 Mei 1991 in Monaco gehou.
Dawn French
Dawn French (gebore 11 Oktober 1957) is 'n Engelse aktrise en skryfster. Sy is bekend vir haar rolle in die rolprente Harry Potter and the Prisoner of Azkaban (2004) en Coraline (2009), en in die televisiereekse French and Saunders (1987) en The Vicar of Dibley (1994).
Gymnosporia esquirolii
Gymnosporia esquirolii is 'n boom wat hoort tot die genus Gymnosporia. Die spesie is endemies aan die Volksrepubliek China en kom in die Yunnan en die suide van die Guizhou-provinsies voor.
Leipoldtia weigangiana subsp. grandifolia
'Leipoldtia weigangiana subsp. grandifolia' is 'n sukkulent wat deel is van die Aizoaceae familie. Die plant is endemies aan Namibië en die Noord-Kaap.
Dertiende Wysiging van die Grondwet van Suid-Afrika
Die Dertiende Wysiging van die Grondwet van Suid-Afrika (formeel die Dertiende Wysigingswet op die Grondwet van 2007) het bepalings van die Twaalfde Wysiging heringestel, wat die Konstitusionele Hof beslis het nie geldig verorden is nie. Hierdie bepalings het die Matatiele Plaaslike Munisipaliteit van KwaZulu-Natalprovinsie na die Oos-Kaapprovinsie oorgeplaas.
Die Twaalfde Wysiging het alle provinsiale grense herdefinieer en het gevolglik baie gebiede van een provinsie na 'n ander oorgeplaas. Die gemeenskap van Matatiele, wat sterk gekant was teen hul insluiting in die Oos-Kaap, het die geldigheid van die wysiging voor die Konstitusionele Hof betwis. Sommige inwoners het ook die African Independent Congress as 'n politieke party gestig. Op 18 Augustus 2006 het die hof sy beslissing in die saak van "Matatiele Municipality and Others v President of the Republic of South Africa and Others" gelewer en beslis dat die oordrag van Matatiele nie geldig verorden is nie, omdat die KwaZulu-Natalse Provinsiale Wetgewer dit nie vir openbare deelname oopgestel het, soos vereis deur die grondwet, voordat die wysiging goedgekeur is. Die hof, wat erken het dat die Parlement moontlik die oordrag met die nodige openbare deelname herinvoer en die ontwrigting wou vermy wat veroorsaak sou word indien die munisipale verkiesing van 1 Maart 2006 in die geaffekteerde gebied ongeldig sou word, het sy bevel vir agtien maande opgeskort.
Bargello Nasionale Museum
Die Bargello, ook bekend as die Palazzo del Bargello, Museo Nazionale del Bargello, of Palazzo del Popolo (Paleis van die Mense), was voorheen polisiebarakke en 'n tronk, maar is nou ingerig as 'n kunsmuseum. Die Bargello is geleë in Florence, Italië.
Terminologie
Die woord bargello bleik om van die Latynse bargillus (van Goties bargi en Duits burg) afkomstig te wees, wat "kasteel" of "gefortifiseerde toring" beteken. Gedurende die Italiaanse Middeleeue is die naam toegedig aan 'n militêre kaptein wat die vrede en orde moes bewaar gedurende proteste en opstande. In Florence is die Kaptein gewoonlik vanaf 'n vreemde stad aangestel om sodoende enige vooroordeel deur hom te verhoed. Die pos kan gelykgestel word aan deesdae se polisiehoof. Die naam bargello is gebruik vir die gebou waarin die kantoor van die kaptein gehuisves was.
Die Paleis
Bouwerk aan die Paleis het in 1255 'n aanvang geneem. Die paleis is gebou om die Capitano del Popolo en later, in 1261, die "podestà" te huisves, die hoogste magistraat van Florence se stadsraad. Die Palazzo del Podestà, soos dit aanvanklik bekend gestaan het, is die oudste openbare gebou in Florence. Die gebou het as model vir die konstruksie van die Palazzo Vecchio gedien. In 1574 het die Medici egter weggedoen met die funksie van die Podestà en eerder die bargello, die polisiehoof van Florence, in hierdie gebou gehuisves, vandaar sy naam. Dit is ook as 'n tronk gebruik; teregstellings is in die Bargello se binnehof voltrek totdat dit afgeskaf is deur Groot Duiker Peter Leopold in 1786. Nadat Leopold II verban is, het die Goewerneur van Toskane besluit dat Bargello nie meer 'n tronk oetg wees nie, en dit in 'n nasionale museum laat omskep.
Die oorspronklike tweeverdiepingstruktuur is in 1258 langs die Volognanatoring gebou. Die derde verdieping, wat met kleiner stene voltooi is, is aangelas nadat 'n brand sekere dele beskadig het in 1323. Die gebou is ontwerp rondom 'n oop binnehof met 'n buitetrap wat na die tweede verdieping lei. 'n Oop waterput is in die middel van die binnehof te vinde.
Die Bargello het as 'n nasionale museum (Museo Nazionale del Bargello) geopen in 1865, waar die grootste Italiaanse versameling van Gotiese en Renaissance beeldhouwerke (14–17de eeu) uitgestal word.
Kunsversameling
Die museum huisves meesterstukke deur Michelangelo, soos Bacchus, Pitti Tondo (of Madonna en Kind), Brutus en David-Apollo. Sy versameling sluit Donatello se David en St. George Tabernacle in, Vincenzo Gemito se Pescatore ("visserseun"), Jacopo Sansovino se Bacchus, Giambologna se Architecture en sy Mercury en vele werke van die Della Robbia-familie. Benvenuto Cellini se bronsborsbeeld van Cosimo I is ook te siene asook enkele werke uit die Barokperiode.
Die museum het ook 'n goeie keramiekversameling, asook tekstiel, tappeseries, ivoor, silwer, krygsdrag en munte. Die voorheen-verlore regterpaneel van die Franks Casket word tans deur die museum bewaar.
Honolulu Hale se binnehof, trappe en opelug plafon is op die Bargello geskoei.
Die Saal van Islam in die Bargello is in 1982 opgestel deur Marco Spallanzani en Giovanni Curatola onder direksie van Paola Barocchi en Giovanna Gaeta Bertelà, die destydse direkteur.
Jonathan Adams (Amerikaanse akteur)
Jonathan Adams (gebore 16 Julie 1967) is 'n Amerikaanse akteur.
Tizio
Tizio is 'n lessenaarlamp wat in 1972 deur Richard Sapper vir Artemide ontwerp is. In 1979 is dit gekies vir die Compasso d'Oro- toekenning vir industriële ontwerp. Tizio lampe word in die Metropolitaanse Museum van Kuns en die Museum van Moderne Kuns uitgestal.
Gymnosporia emarginata
Gymnosporia emarginata is 'n boom wat hoort tot die genus Gymnosporia. Die spesie is inheems aan Indië, Maleisië, Queensland in Australië en Sri Lanka.
Tizio
Die posisie en die rigting van die gloeilamp kan verstel word; danksy twee teenwigte is dit maklik om te beweeg. Twee ander kenmerke van hierdie lamp is die afwesigheid van drade (die twee parallelle arms word gebruik om elektrisiteit na die gloeilamp te gelei - gekonnekteer met snapverbindings wat aan die arms geklink is), en die halogeenlamp, wat voorheen hoofsaaklik in die motorindustrie gebruik is.
Die Tizio is beskikbaar in verskillende groottes en kleure; die oorspronklike, en die algemeen bekendste, is die 50 (met verwysing na die wattverbruik van die gloeilamp) in swart. Die middelgrootte model is die 35, en daar is die bedlampgrootte Mikro (20 Watt). Die Tizio is ook in wit en metaalgrys beskikbaar. Kleure soos gepoleerde aluminium of titanium word per geleentheid in beperkte hoeveehede vervaardig. Daar is ook 'n staanlamp weergawe, die Terra, wat bestaan uit 'n 70 sentimeter hoë voetstuk met dieselfde 11 cm deursnee as die basis van die lamp, met die 50 wat aan die bokant bygevoeg word. Die Terra-staanlamp is ook in 'n 10 cm deursnee weergawe beskikbaar, wat ooreenstem met die 35 model. 'n Energiebesparende LED-aangedrewe weergawe van die volgrootte model is onlangs by die Tizio-reeks gevoeg. 'n Weergawe van die gewone 50 met 'n horisontale draaibare kop, die Plus, is ook ontwikkel. Die LED-weergawe is met 'n verdofskakelaar toegerus; al die ander weergawes het 'n skakelaar met drie posisies, wat dit moontlik maak om die lamp aan en af te skakel, en dit ook op ongeveer die helfte van die krag te stel.
In die negentigerjare is ontwerpsveranderings aan die bokant van die lamp aangebring - 'n glasbedekking en 'n dun draad wat in 'n klein rooi kraletjie eindig, is bygevoeg.
Leipoldtia weigangiana subsp. littlewoodii
'Leipoldtia weigangiana subsp. littlewoodii' is 'n sukkulent wat deel is van die Aizoaceae familie. Die plant is endemies aan Namibië en die Noord-Kaap.
Julian Adams
Julian Adams is 'n Amerikaanse vervaardiger, akteur, en regisseur. Hy is bekend vir sy rolle in die rolprente The Last Confederate: The Story of Robert Adams (2005), Amy Cook: The Spaces in Between (2009), Phantom (2013), en The Last Full Measure (2018).
Galleria Nazionale dell'Umbria
Die Galleria Nazionale dell'Umbria (Afrikaans: Nasionale Galery van Umbrië) of die Italiaanse nasionale skilderversameling van Umbrië, word in die Palazzo dei Priori, Perugia, in sentraal-Italië gehuisves. Dit is geleë op die boonste vloere van die Palazzo dei Priori. Die uitstallingspasie beset twee vloere en omvat die grootste versameling van die Umbriese Skilderskool, wat strek vanaf die 13de eeu na die 19de eeu, maar die sterkste verteenwoordig is tydens die 14de tot 16de eeue. Die versameling word in veertig uitstallingkamers in die Palazzo uitgestal.
Geskiedenis
Die oorsprong van die versameling kan gevind word in die middel van die Perugiaanse Accademia del Disegno in die middel van die 16de eeu. Die Akademie was oorspronklik gebaseer in die Convento degli Olivetani by Montemorcino, waar 'n aanvang geneem is met die versameling van skilderye en tekeninge. Die dorp het in 1798 deel geword van die Franse departement van Trasimène; derhalwe is die dorp se godsdienstige huise onderdruk. Hierdie onderdrukking is vanaf die 1860's deur die verenigde Koninkryk van Italië herhaal - albei het veroorsaak dat 'n groot aantal skilderye en kunswerke van die kerk na die staat verskuif is.
Versamelings
Uit 'n chronologies oogpunt gesien bevat die permanente versameling skilderye en beeldhouwerke van Italiaanse kunstenaars wat uit beide die Renaissance en Middeleeuse tydperke dateer, wat kunstenaars soos Arnolfo di Cambio, Nicola Pisano, Giovanni Pisano, Duccio, Gentile da Fabriano, Fra Angelico, Benozzo Gozzoli, Giovanni Boccati en Piero della Francesca insluit. Besondere aandag word bestee aan die meesters wat uit Umbrië afkomstig is soos Benedetto Bonfigli, Bartolomeo Caporali, Fiorenzo di Lorenzo, Perugino, Pintoricchio, asook hul studente en volgelinge.
'n Vlugtige oorsig van die museum op die amptelike webtuiste lys:
Eerste vloer
Tweede vloer
Gymnosporia guangxiensis
Gymnosporia guangxiensis is 'n boom wat hoort tot die genus Gymnosporia. Die spesie is endemies aan die Volksrepubliek China en kom in die suidooste voor.
Moraea verecunda
Moraea verecunda is 'n plant en geofiet wat tot die genus Moraea behoort en deel van die fynbos is. Die spesie is endemies aan die Noord-Kaap en die Wes-Kaap en kom op die Bokkeveldeskarp en in die Biedouwvallei voor. Dit het 'n voorkomsgebied van 342 km² en die plant word as seldsaam beskou.
Gymnosporia berberoides
Gymnosporia berberoides is 'n boom wat hoort tot die genus Gymnosporia. Die spesie is endemies aan die Volksrepubliek China en kom in die Yunnan en die Sichuan-provinsies voor.
Leipoldtia weigangiana subsp. weigangiana
'Leipoldtia weigangiana subsp. weigangiana' is 'n sukkulent wat deel is van die Aizoaceae familie. Die plant is endemies aan Namibië en die Noord-Kaap.
Deric McCabe
Deric McCabe (gebore 28 Augustus 2008) is 'n Amerikaanse akteur. Hy is bekend vir sy rolle in die rolprente Stephanie (2017), Hold On (2017), en A Wrinkle in Time (2018).
1990 Monaco Grand Prix
Die 1990 Formule 1 Monaco Grand Prix is op 27 Mei in Monaco gehou.
Nick Adams (akteur, gebore 1983)
Nick Adams (gebore 10 Junie 1983) is 'n Amerikaanse akteur. Hy is bekend vir sy rolle in die rolprente Sex and the City 2 (2010) en Still Waiting In The Wings (2017), en in die televisiereekse As the World Turns (1956) en The Battery's Down (2008).
Torium
Torium is 'n radioaktiewe chemiese element met simbool Th
Vervaardiging
Torium is 'n sterk elektropositiewe element en dit maak dit moeilik om die metaal te vervaardig. Toriumoksied kan met kalsium gereduseer word en of  kan gereduseer word met Ca, Mg of Na-metaal. 'n Ander pad is die elektrolise van gesmelte soute. Torium het 'n hoë smeltpunt (1750 C) en die gesmelte metaal is baie reaktief. Fyn verdeelde toriumstof is pirofoor en die vars oppervlak van 'n stuk metaal word vinnig dof.
Kernkrag
Torium kan nes uraan gebruik word om kernkrag op te wek, maar dit is moeiliker om dit vir die vervaardiging van wapens te gebruik en die ontwikling van hierdie kragbron het min aandag gekry. Sedert 2004 was Kalpakkam die enigste plek waar 'n toriumproefreaktor in aanbou was. In 2017 het Nederland in Petten 'n toriumreaktor in bedryf gestel. Torium word eers aan neutrone met 'n hoë energie blootgestel; dit vorm U-233 wat nes die gebruiklike U-235 kan splyt.
Valerie French (aktrise)
Valerie French (11 Maart 1928 – 3 November 1990) was 'n Engelse aktrise. Sy was bekend vir haar rolle in die rolprente Jubal (1956), The 27th Day (1957), en Decision at Sundown (1957).
Galleria dell'Accademia in Florence
duimnael|280px|upright|Michelangelo se [[Dawid (Michelangelo)|Dawid, 1501-1504]] Die Galleria dell'Accademia di Firenze, oftewel in Afrikaans die Galery van die Akademie van Florence, is 'n kunsmuseum wat in Florence, Italië geleë is. Dit is veral bekend as die tuiste van Michelangelo se beeldhouwerk Dawid.
Dit bevat ook ander beeldhouwerke van Michelangelo en 'n groot versameling skilderye van Florentynse kunstenaars uit die tydperk 1300 tot 1600, dit wil sê vanaf die Trecento (Die begrip Trecento (Italiaanse uitspraak: treˈtʃɛnto; kort vir die Italiaanse begrip milletrecento (1300) ) verwys na die 14de eeu in Italiaanse kulturele geskiedenis). tot die laat-Renaissance.
Dit is kleiner en meer gespesialiseerd as die Uffizi, die belangrikste kunsmuseum in Florence. Dit is aangrensend tot die Accademia di Belle Arti di Firenze, oftewel in Afrikaans die Akademie vir beeldende kunste van Florence geleë; behalwe vir die naam het dit geen ander verbintenis daarmee nie.
In 2016 het altesaam 1, 461,185 besoekers dit besoek, wat dit die tweede mees gesogte kunsmuseum in Italië maak na die Uffizi (met 2, 02 miljoen besoekers).
Geskiedenis
Die Galleria dell'Accademia is in 1784 gestig deur Pietro Leopoldo, Groothertog van Toskane. In 2001 is die Museo degli strumenti musicali versameling geopen. Dit bevat musiekinstrumente wat deur Stradivarius, Niccolò Amati en Bartolomeo Cristofori gemaak is.
Werke
Die Galleria dell'Accademia huisves sedert 1873 die oorspronklike David deur Michelangelo. Die beeldhouwerk is na bewering na die Accademia gebring om die behoud daarvan, alhoewel ander faktore betrokke was by die verhuising daarvan vanaf die vorige buitenshuise ligging by die Piazza della Signoria. Die oorspronklike bedoeling was om 'n 'Michelangelo-museum' te skep met oorspronklike beelde en tekeninge, ten einde die vierhonderdste herdenking van die geboorte van die kunstenaar te vier. Teenswoordig sluit die galery se klein versameling van Michelangelo se werke sy vier onvoltooide Prisoniers in, wat bedoel was vir die graf van Pous Julius II, asook 'n standbeeld van Matteus, ook onvoltooid. In 1939 is 'n Pietà bygevoeg wat in die Barberini-kapel in Palestrina ontdek is, hoewel kundiges die toeskrywing daarvan aan Michelangelo as twyfelagtig beskou. Die David in die Accademia is die oorspronklike. 'n Replika word in die Piazza della Signoria gehuisves.
Ander werke wat ook daar besigtig kan word is Florentynse skilderye uit die 13de en 16de eeue, waaronder werke van Paolo Uccello, Domenico Ghirlandaio, Sandro Botticelli en Andrea del Sarto; en uit die Hoë Renaissance, Giambologna se oorspronklike volgrootte pleistermodello vir die Verkragting van die Sabinevroue. Sowel as 'n aantal Florentynse Gotiese skilderye, bevat die galery 'n versameling Russiese ikone wat deur die groot hertogte van die huis van Lorraine versamel is, en waarvan Leopoldo een was.
Da Vinci se Vitruviaanse Man word ook in die Accademia gehuisves, maar word selde vertoon omdat die werk, wat op papier geteken is, broos en ligsensitief is. In 2019 het die Louvre-museum in Parys die tekening op lening aangevra vir sy uitstalling van Da Vinci-werke. Die versoek is deur 'n kulturele erfenis-groep geweier. 'n Hof in Venesië het egter beslis dat die werk nie skade sal opdoen indien dit met groot omsigtigheid vervoer sou word en onder gekontroleerde omstandighede vertoon sou word nie. Die werk was derhalwe deel gewees van die Louvre se uitstalling wat vanaf 24 Oktober 2019 tot 24 Februarie 2020 gehou is.
Amenhotep III
Amenhotep III (Egipties: Amāna-Ḥātpa, "Amoen is Tevrede") was die negende farao van Antieke Egipte se 18de Dinastie. Hy het sy pa, Toetmoses IV, opgevolg.
Sy bewind was een van vooruitgang en artistieke glans terwyl Egipte die hoogtepunt van sy internasionale mag bereik het.
Twaalfde Wysiging van die Grondwet van Suid-Afrika
Die Twaalfde Wysiging van die Grondwet van Suid-Afrika (formeel die Twaalfde Wysigingswet op die Grondwet van 2005) het die grense van sewe van Suid-Afrika se nege provinsies verander. Dit het ook al die provinsies se geografiese gebiede herdefinieer in terme van die gebiede van distriks- en metropolitaanse munisipaliteite, en het die bepalings herroep wat deur die Derde Wysiging ingestel is wat munisipale gebiede toegelaat het om provinsiale grense oor te steek. 'n Aantal van die grensveranderings was hoogs omstrede en het gelei tot populêre proteste en hofgedinge.
Voor die Twaalfde Wysiging het die Grondwet die provinsiale grense gedefinieer deur verwysing na die vorige Tussentydse Grondwet, wat dit omskryf het in terme van landdroshofdistrikte en die gebiede van die voormalige bantoestans. Die regering het twee kwessies met die bestaande grense geïdentifiseer: die eerste was die bestaan van munisipaliteite wat provinsiale grense oorgesteek het, wat toegelaat is sedert die instelling van die Derde Wysiging, wat tot komplikasies in begrotings en dienslewering gelei het. Die tweede was die grens tussen die Oos-Kaap en KwaZulu-Natal, waar die groot Umzimkhulu-enklawe van die Oos-Kaap omring was deur KwaZulu-Natal, en die kleiner Mount Currie-enklawe van KwaZulu-Natal omring deur die Oos-Kaap.
Die grensveranderinge wat uit die wysiging voortgespruit het, was:
Die wysiging het ook die bepalings, wat deur die Derde Wysiging ingevoeg is, verwyder wat oorgrensmunisipaliteite toegelaat het om te bestaan.
Göbekli Tepe
Die terrein is vir die eerste keer gebruik aan die begin van die Neolitiese tydperk, wat in Suidwes-Asië die verskyning van die oudste permanente menslike nedersettings op enige plek in die wêreld aandui. Prehistorici koppel hierdie Neolitiese Revolusie aan die koms van landbou, maar stem nie saam of boerdery mense laat vestig het of andersom nie. Göbekli Tepe, 'n monumentale kompleks wat op die bopunt van 'n rotsagtige bergtop gebou is, ver van bekende bronne van water en tot op hede geen duidelike bewyse van landbouverbouing opgelewer het nie, het 'n prominente rol in hierdie debat gespeel. Die terrein se oorspronklike ondersoeker, Duitse argeoloog Klaus Schmidt, het dit beskryf as die "wêreld se eerste tempel": 'n heiligdom wat gebruik word deur groepe nomadiese jagter-versamelaars uit 'n wye gebied, met min of geen permanente inwoners. Ander argeoloë het hierdie interpretasie uitgedaag en aangevoer dat die bewyse vir 'n gebrek aan landbou en 'n inwonende bevolking ver van voldoende was. Onlangse navorsing het ook daartoe gelei dat die huidige ondersoekers van Göbekli Tepe baie van die gevolgtrekkings wat Schmidt se interpretasie onderlê, hersien of laat vaar.
Die eerste keer opgemerk in 'n opname in 1963, is die belangrikheid van die terrein erken deur Schmidt, wat opgrawings daar gerig het vanaf 1995 tot sy dood in 2014. Sedertdien het werk voortgegaan onder die beskerming van die Istanbul Universiteit, Şanlıurfa Museum, en die Duitse Argeologiese Instituut, onder die algehele leiding van die Turkse prehistorikus Necmi Karul. Dit is in 2018 as 'n UNESCO-wêrelderfenisgebied aangewys, wat die uitstaande universele waarde daarvan erken as "een van die eerste manifestasies van mensgemaakte monumentale argitektuur". Teen 2021 is minder as 5% van die terrein opgegrawe.
Ware noord
Ware noord (ook bekend as die geodetiese noorde) is die rigting met die Aarde se oppervlak langs na die geografiese Noordpool, of ware Noordpool.
Die geodetiese noorde verskil van die magnetiese noorde (die rigting waarin ’n kompas na die magnetiese noordpool wys) en die kaartnoorde (noord volgens die lyne van ’n kaart). Geografiese ware noord verskil ook baie effens van "astronomiese" ware noord (gewoonlik met ’n paar boogsekondes) omdat die plaaslike swaartekrag dalk nie presies na die Aarde se draaias wys nie.
Pi-Ramses
Pi-Ramses (Pi-Ramses Aa-nachtoe, "Huis van Ramses, Groot in Oorwinning") was die nuwe hoofstad wat deur farao Ramses II (bewind 1279–1213 v.C.) van die 19de Dinastie laat bou is by Qantir, naby die ou terrein van Avaris.
Windows 10 Mobile
Windows 10 Mobile is 'n mobiele bedryfstelsel wat deur Microsoft as voortsetting van sy Windows Phone-produklyn en opvolger van Windows Phone 8.1 ontwikkel is. Dit is ontwerp vir slimfone en klein tabletrekenaars met skerms van minder as agt duim. As deel van Microsoft se plan om die verskillende Windows-platforms tot een gemeenskaplike bedryfstelsel saam te smelt, word Windows 10 Mobile as 'n weergawe van Windows 10, Microsoft se bedryfstelsel vir persoonlike rekenaars, bemark.
Pi-Ramses
Geskiedenis
Die stad het voorheen gedien as ’n somerpaleis van Seti I (omstreeks 1290–1279 v.C.), en is vermoedelik reeds deur Ramses I (omstreeks 1292–1290 v.C.) laat bou terwyl hy onder Horemheb gedien het.
Windows 10 Mobile
So is Windows 10 Mobile se mikpunt om versoenbaar met sy eweknie vir persoonlike rekenaars te wees, insluitende uitgebreide sinchronisasie van inhoud, 'n nuwe universele platform wat die gebruik van een en dieselfde toepassing op verskillende Windows 10-toestelle soos persoonlike rekenaars, mobiele en Xbox-toestelle moontlik maak. Bepaalde mobiele toestelle sal met 'n eksterne skerm, muis en sleutelbord verbind kan word.
Pi-Ramses
Geskiedenis
Oorspronklik is geglo die stad het minder belangrik geword ná die val van die Egiptiese owerheid in die buiteland tydens die 20ste Dinastie, en dat dit daartoe gelei het dat die stad sy status as koninklike woonplek verloor het. Dit is nou bekend dat die sytak van die Nylrivier waaraan die stad geleë was, omstreeks 1060 v.C. begin toeslik het en dat die stad toe nie water gehad het nie. ’n Nuwe sytak is eindelik meer wes gevorm. Die 20ste Dinastie het hul woonplek na die nuwe sytak geskuif en die stad Tanis as nuwe hoofstad van Benede-Egipte gebou op sy oewer, 100 km noordwes van Pi-Ramses. Die farao's van die 21ste Dinastie het al die ou tempels, obeliske, steles, standbeelde en sfinkse van Pi-Ramses na die nuwe terrein geskuif. Groot geboue is in seksies afgebreek en by Tanis weer aanmekaargesit. Stene van minder belangrike geboue is gebruik vir nuwe tempels en geboue.
Windows 10 Mobile
Microsoft het daarnaas werktuie ontwikkel waarmee programmeerders bepaalde toepassings van Apple se mobiele bedryfstelsel iOS maklik vir gebruik op Windows 10-toestelle sal kan aanpas.
Amarna
Amarna (algemeen bekend as el-Amarna of Tell el-Amarna; Arabies: العمارنة) is ’n groot argeologiese terrein in Egipte wat die ruïnes bevat van die nuwe hoofstad wat gebou is deur farao Achenaten van die 18de Dinastie (omstreeks 1353 v.C.).
Die naam van die stad is in Antieke Egipte geskryf as Achetaten, "Horison van die Aten". Dit is gebou vir die farao se nuwe geloof, die aanbidding van die sonskyf, Aten. Die stad het kort daarna leeggeloop toe Achenaten se seun, Toetankamen, aan die bewind kom en die stad verlaat om na sy geboorteplek, Thebe, terug te keer.
Hierna was die stad onbewoon totdat die Romeine hulle aan die Nylrivier begin vestig het.
Die gebied lê op die oosoewer van die Nyl in die moderne Egiptiese provinsie Minja, sowat 312 km suid van Kaïro.
Hemel-en-Aarde-vallei
Hemel en Aarde is ‘n vallei in die Overberg bekend om sy wynplase en voorheen om sy hospitaal vir melaatses en die Rudolf Steiner-skool vir swaksinniges.
Ligging
Die vallei is tussen Shaw se pas en Sandbaai, langs die oewer van die Onrusrivier en aan die voet van die Babilonstoringberge. Dit is langs die suidelike deel van die R320-pad wat Caledon met Hermanus verbind.
Wingerde
Die vallei is deel van die Hermanus-wynroete. Aan die 35 km tussen Caledon en Hermanus is daar ‘n 15 wynplase. Hierdie wingerde is nog jonk. Die oudste dateer uit 1976.
Lasaret
Vroeg in die 19de eeu het melaatsheid onder alle dele van die bevolking, maar veral onder die vissersvolk aan die kus van die Overberg, toegeneem. Die Kollege van Landdros en Heemrade van Swellendam besluit in 1814 om op ‘n afgeleë plek  huisvesting vir die lyers  in hul gemeenskap te verskaf. Hulle koop vir die doel ‘n plaas hoog teen die Babilonstoring en aan die mond van die Onrusrivier en dit kry daarom die naam Hemel en Aarde. In 1817 open die eerste gespesialiseerde mediese inrigting in die Kaapkolonie op hierdie plek. Vir die instandhouding van die instituut is ‘n sogenaamde melaatsbelasting op grondbesitters van die landdrosdistrik Swellendam gehef. Pasiënte van alle rasse en gelowe is opgeneem. Vir die geestelike versorging van die melaatses was die Morawiese sendelinge van Genadendal verantwoordelik. Op 21 Januarie 1823 het biskop Hans Peter Hallbeck (*Malmö, Swede, 18 Maart 1784 - †Genadendal, 25 November 1840)  hom op versoek van lord Charles Somerset daar gevestig. Toe was daar 150 pasiënte. Later was die bekende dr. James Barry ook ‘n tyd die mediese hoof. Rantsoene is aan die pasiënte verskaf, groente het uit hul eie tuine gekom en een maal per week is geslag. Reeds op 16 Maart 1828 is ‘n permanente kerkgebou ingewy. Die sterftesyfer by die lasaret was hoog. Ongeveer 400 lyers aan melaatsheid is op die terrein begrawe. Teen die einde van 1845 en vroeg in 1846 is al die pasiënte na Robbeneiland oorgeplaas en Hemel en Aarde gesluit.
Rob Adams (akteur)
Rob Adams (gebore 27 Februarie 1970) is 'n Amerikaanse akteur. Hy is bekend vir sy rolle in die rolprente Abeo Pharisee (2012) en Fatal Crossroads, en in die televisiereekse Deadly Games (1995) en Passions (1999).
Anna Friel
Anna Friel (gebore 12 Julie 1976) is 'n Engelse aktrise en vervaardiger. Sy is bekend vir haar rolle in die rolprente Timeline (2003), ''Goal! The Dream Begins (2005), Land of the Lost (2009), en Limitless'' (2011).
James McCaffrey (akteur)
James McCaffrey is 'n Amerikaanse akteur en vervaardiger. Hy is bekend vir sy rol in die rolprent The Truth About Cats & Dogs (1996).
Robert Adamson (akteur)
Robert Adamson (gebore 11 Julie 1985) is 'n Amerikaanse akteur, vervaardiger, en regisseur. Hy is bekend vir sy rolle in die rolprente It's Complicated (2009) en Pop Star (2013), en in die televisiereeks Hollywood Heights (2012).
Galleria Borghese
Die Galleria Borghese (Afrikaans: Borghese Galery) is 'n kunsgalery in Rome, Italië wat in die voormalige Villa Borghese Pinciana gehuisves word. Die gebou van die galery was aanvanklik met die omringende tuine geïntegreer, maar deesdae word die Villa Borghese-tuine as 'n afsonderlike toeristeaantreklikheid beskou. Die Galleria Borghese huisves 'n groot deel van die Borghese versameling van skilderye, beeldhouwerke en oudhede wat deur Kardinaal Scipione Borghese, die neef van Pous Paulus V (regeer 1605–1621), begin is. Die Villa is gebou deur die argitek Flaminio Ponzio, gebaseer op sketse deur Scipione Borghese self, wat dit gebruik het as  villa suburbana, dit wil sê 'n plattelandse villa aan die rand van Rome.
Scipione Borghese was 'n vroeë beskermheer van Bernini en 'n ywerige versamelaar van werke van Michelangelo Merisi da Caravaggio, wat goed verteenwoordig is in die versameling by wyse van sy Seun met 'n Mandjie Vrugte , Die skrywende Sint Jerome, die Die Jong en Siek Bacchus, en andere. Ander noemenswaardige skilderye sluit Titiaan se Helige en Onhelige Liefde, Raphael se Begrafnis van Christus en werke van Peter Paul Rubens en Federico Barocci in.
Van die verlede tot die hede
Die rehabilitasie van die villa as 'n outentieke openbare museum in die laat agtiende eeu was die onderwerp van 'n uitstalling by die Getty Navorsingsinstituut in Los Angeles in 2000, wat gemotiveer is deur die instituut se verkryging van vier en vyftig tekeninge wat met die projek verband hou.
In 1808 is prins Camillo Filippo Ludovico Borghese, die swaer van Napoleon, gedwing om die Romeinse beeldhouwerke en oudhede van die Borghese aan die keiser te verkoop. Die resultaat is dat die Borghese Gladiator, wat sedert die 1620's bekend is as die mees bewonderenswaardige beeldhouwerk in die Villa Borghese, nou eerder in die Musée du Louvre besigtig en waardeer moet word. Die "Borghese Hermaphroditus" word ook nou in die Louvre gehuisves. Die Borghese villa is met verloop van tyd uitgebrei, en uiteindelik in 1902 aan die Italiaanse regering verkoop, saam met die Borghese-landgoed en omliggende tuine en parkgebied.
Versameling
duimnael|regs|420px|Heilige en Onheilige Liefde deur Titiaan. c. 1514
Die Galleria Borghese beskik oor twintig kamers wat oor twee vloere of verdiepings versprei is.
Die hoofvloer word meestal gewy aan klassieke oudhede uit die 1ste tot 3de eeu AD (insluitend 'n beroemde 320-30 n.C. Gladiator-mosaïek van gladiators wat in 1834 by die Borghese landgoed by Torrenova aan die Via Casilina buite Rome aangetref is) asook klassieke en neo-klassieke beeldhouwerke soos die Venus Victrix.
Die hoofvertrek van die hoofvloer genaamd die Salone beskik oor 'n groot trompe l'oeil plafonfresko deur die Sisiliaanse kunstenaar Mariano Rossi. Die fresko beeld Marcus Furius Camillus uit wat die beleg van die Kapitoolhoogte deur die Galliërs ontset. Die grotteschi-versierings is deur Pietro Rotari geskilder, en die tekeninge van diere deur Venceslaus Peter Boemo.
Die eerste kamer buite die Salone is die Camera di Cerere, met 'n marmervaas wat Oedipus en die Sfinks uitbeeld. Die tweede kamer beskik oor 'n plafon met 'n fresko van Francesco Caccianiga saam met die Val van Phaeton. Die derde kamer huisves Bernini se Apollo en Daphne.
Gian Lorenzo Bernini by die Borghese
Baie van die beeldhouwerke word vertoon in die ruimtes waarvoor hulle bedoel was, insluitende baie werke van Gian Lorenzo Bernini. Die versameling maak 'n beduidende persentasie van sy produksie van sekulêre beeldhouwerke uit, en begin met vroeë werke soos sy Die bok Amalthea met die baba Jupiter en 'n bosgod (1615), sy Aeneas, Anchises, en Ascanius (1618–19 ) asook sy dinamiese Verkragting van Proserpine (1621–22), Apollo en Daphne (1622–25)  en Dawid, (1623) welke beskou word as belangrike werke van barokbeeldhouwerk. Daarbenewens is verskeie portret-borsbeelde in die galery opgeneem, waaronder een van Pous Paul V, en twee portrette van een van sy vroeë beskermhere, Kardinaal Scipione Borghese (1632). Die tweede Scipione Borghese-portret is vervaardig nadat 'n groot kraak in die marmer tydens die skepping van die eerste weergawe ontdek is.
Nabygeleë museums
Die nabygeleë Galleria Nazionale d'Arte Moderna kan ook besigtig word. Die galery spesialiseer in 19de en 20ste-eeuse Italiaanse kuns. Die Museo Nazionale Etrusco beskik oor 'n versameling voor-Romeinse voorwerpe, wat merendeels bestaan uit voorwerpe van die Etruskiese beskawing wat neffens Rome opgegrawe is.
Cliffortia graminea
Die vleirooigras (Cliffortia graminea) is 'n struik wat tot die Rosaceae familie hoort. Die spesie is endemies aan die Oos- en die Wes-Kaap. Dit is deel van die fynbos-bioom.
Die plant het drie subspesies:
Ezra Weisz
Ezra Weisz (gebore 1 Januarie 1971) is 'n Amerikaanse akteur. Hy is bekend vir sy rolle in die rolprente Akira (1988), Zeiramu 2 (1994), en Paprika (2006), en in die televisiereeks Power Rangers Wild Force (2002).
Oekraïense Nasionale Unie
Die Oekraïense Nasionale Unie  (afkorting: ONU, Oekraïens: Український Національний Союз) is 'n verregse bevrydingsorganisasie en politieke party in Oekraïne. Dit omvat ’n breë spektrum van politieke en meneseregte-organisasies, nasionalistiese en fascistiese groepe, asook individue. Daar is ook kleiner ONU-groepe in ander lande. Die beweging is op 19 Desember 2009 in Charkif gestig. Die leier is Vitaly Krivosheev.
Geskiedenis
Die Oekraïense Nasionale Unie is in 2009 deur Oleg Goltvyansky gestig. Radikale aktiwiteite lei tot sy inhegtenisname op 25 Mei 2012. Op 15 Julie 2012 is Vitaly Krivosheev tot die nuwe leier verkies. Op 27 April 2013 het hy die stigting van die politieke party aangekondig.
Verkiesings
In 2015 het die party 5,88% van die stemme gekry en daarmee 2 van die 34 setels in die munisipaliteit Lyubotin se raad (naby Charkiv).
Holt McCallany
Holt McCallany (gebore 3 September 1963) is 'n Amerikaanse akteur. Hy is bekend vir sy rolle in die rolprente Fight Club (1999), Vantage Point (2008), The Losers (2010), en Shot Caller (2017).
Joanne Froggatt
Joanne Froggatt (gebore 23 Augustus 1980) is 'n Engelse aktrise en vervaardiger. Sy is bekend vir haar rolle in die rolprente In Our Name (2010) en Filth (2013), en in die televisiereeks Downton Abbey (2010).
Rebecca Front
Rebecca Front (gebore 16 Mei 1964) is 'n Engelse aktrise en skryfster. Sy is bekend vir haar rolle in die rolprente The Brothers Grimsby (2016) en Transformers: The Last Knight (2017), en in die televisiereeks The Thick of It (2005).
Zoeloe tradisionele godsdiens
Zoeloe tradisionele godsdiens of Zoeloe-mitologie bevat talle gode wat gewoonlik met diere of algemene klasse van natuurlike verskynsels geassosieer word. Soortgelyk aan sommige ander godsdienste, glo aanhangers van tradisionele Zoeloe-godsdiens daarin om voorvaders (Amadlozi) te vereer. Unkulunkulu is die hoogste god en is die skepper van die mensdom. Unkulunkulu ("die grootste een") is in Uhlanga, 'n groot moeras riete, geskep voordat hy na die aarde gekom het. Unkulunkulu word soms vermeng met die hemelgod Umvelinqangi (wat beteken "hy wat in die heel begin was"), god van donderweer, aardbewing wie se ander naam Unsondo is, en die seun is van Unkulunkulu, die Vader, en Nomkhubulwana, die Moeder. Die woord nomkhubulwane beteken die een wat vormverskuiwing in enige soort dier doen. 'n Ander naam wat vir die opperwese Unkulunkulu gegee word, is uSomandla, die uiteindelike bron van alle bestaan. Europese setlaars het die woord Unkulunkulu gebruik om hul geloof in die god van die Bybel aan die mense van Zoeloeland te probeer verduidelik.
Volgens Irvin Hexham (1981), "is daar geen bewyse van geloof in 'n hemelse godheid of hemelgod in Zoeloe-godsdiens voor die koms van Europeërs nie". Ander geleerdes soos Eileen Jensen Krige, Isaac Schapera, Axel-Ivar Berglund (1976), Hammond-Took en John Mbiti stem egter nie saam met Hexham se ontleding nie. Hulle argumenteer dat die "heer van die hemel" of Zoeloe-hemelgod nog altyd in die tradisionele Zoeloe-geloofstelsel bestaan het, 'n godheid wat volgens hulle groter is as die "argetipiese voorouer en skepper, Unkulunkulu".
Ander gode sluit in Nomhoyi, die godin van riviere, en Nomkhubulwane, wat soms die Zoeloe Demeter genoem word, wat 'n godin van die reënboog, landbou, reën en bier is (wat sy uitgevind het). Nog ander gode is uNgungi, die godheid van die smede; iNyanga die maangodin wat geassosieer word met genesers wat IziNyanga genoem word, die woord nyanga is 'n Zoeloe-woord vir die maan; Sonzwaphi die godheid van genesing; en Ukhulukhulwana (of UkhuluKhukwan) 'n ster-voorouer wat van die sterre af gekom het en gevind het dat die ou Zoeloes soos diere en sonder wette leef. Hy het hulle geleer om hutte te bou en hulle die hoë wette van isiNtu geleer. Daar word vermoed dat die woord unkulunkulu 'n korrupsie van die woord umkhuluwomkhulu is.
Nomhle Nkonyeni
Nomhle Nkonyeni (9 April 1942 in Port Elizabeth, Kaapprovinsie – 10 Julie 2019) was 'n Suid-Afrikaanse aktrise. Sy was bekend vir haar rolle in die rolprente Skin (2008), Of Good Report (2013), Zulu (2013), en Sew the Winter to My Skin (2018).
Toetmoses IV
Toetmoses IV (ook bekend as Thutmose IV) was die agtste farao van Antieke Egipte se 18de Dinastie. Hy het omstreeks die 14de eeu v.C. regeer. Sy troonnaam, Mencheperoere, beteken "Gevestig in vorme is Ra".
Lewe en bewind
Toetmoses IV was die seun van Amenhotep II, maar hy was nie die kroonprins en verkose opvolger nie. Sommige geleerdes glo hy het dalk die troon van sy ouer broer afgeneem en sy Droomstele laat oprig om sy onverwagte bewind te wettig. Toetmoses se grootste prestasie was die restourasie van die Groot Sfinks by Giza en die bou van die Droomstele. Op die stele vertel hy hoe hy langs die Sfinks aan die slaap geraak het. Die Sfinks het met hom begin praat en sy koninkryk aan Toetmoses belowe as hy hom verlos van die sand waaronder sy pote begrawe was. Ná die restourasie van die Sfinks het hy die stele tussen die Sfinks se pote geplaas.
Min is bekend oor sy bewind van tien jaar. Hy het in sy agtste bewindsjaar omstreeks 1393 v.C. ’n klein opstand in Nubië onderdruk en word op ’n stele die "veroweraar van Sirië" genoem, maar nie veel meer is bekend oor sy militêre bedrywighede nie.
Toetmoses se bewind is betekenisvol omdat hy die farao van die Nuwe Ryk was wat vreedsame betrekkinge met Egipte se vyand Mitanni aangeknoop het. Hy het met ’n prinses uit dié streek getrou om die nuwe bondgenootskap te versterk.
Monumente
Nes ander farao's van dié tyd het Toetmoses IV op groot skaal gebou. Hy het die oostelike obelisk by die tempel van Karnak voltooi wat deur Toetmoses III begin is. Dit was op 32 m die hoogste obelisk wat ooit in Egipte opgerig is. In 357 n.C. het die Romeinse keiser Constantius II dit na die terrein van die Circus Maximus in Rome geskuif. Dit is in 1588 deur pous Sixtus V by die Piazza San Giovanni opgerig, waar dit vandag bekend is as die Lateraanse Obelisk.
Toetmoses IV het ook ’n unieke kapel en suilesaal by die Karnak-hooftempel laat aanbou. Die kapel was vir mense wat nie die hooftempel mag besoek het nie. Dit was ’n plek "waar Amoen die gebede van die dorpenaars kon aanhoor". Dié kapel en suilesaal is gerestoureer deur Franse geleerdes van die sending Centre Franco-Egyptien D'Étude des Temple de Karnak in Karnak.
1992 Monaco Grand Prix
Die 1992 Formule 1 Monaco Grand Prix is op 31 Mei 1992 in Monaco gehou.
Convair R3Y Tradewind
Die Convair R3Y Tradewind is 'n Amerikaanse vliegboot van die 1950's wat ontwerp en gebou is Convair. Dit is toegerus met Allison T40 turboskroef motors.
Jenny Funnell
Jenny Funnell (gebore 20 Mei 1963) is 'n Engelse aktrise. Sy is bekend vir haar rolle in die televisiereekse Poirot (1989) en As Time Goes By (1992).
Edam
Edam is bekend om die Edamkaas.
Joubertsvlei se Loop
Joubertsvlei se Loop is 'n sytak van die Mooirivier, 'n voorloper van die Tugelarivier in die Middellande van KwaZulu-Natal, Suid-Afrika.
Gouelint-seepvis
Die gouelint-seepvis (Aulacocephalus temminckii) is 'n vis wat voorkom in die Indiese-Stille Oseaan gebied en weswaarts tot by KwaZulu-Natal. In Engels staan die vis bekend as die Goldribbon soapfish. Hierdie spesie is die enigste lid van die genus, die genus is dus monotipies.
Tocumen Internasionale Lughawe
Tocumen Internasionale Lughawe is die primêre internasionale lughawe wat Panamastad, die hoofstad van Panama, bedien. Die lughawe dien as die tuisbasis vir Copa Airlines en is 'n streeksentrum van en na die Karibiese Eilande, Suid-, Noord- en Sentraal-Amerika, asook roetes na sommige Europese stede.
Gouelint-seepvis
Identifikasie
Die vis word tot 35 cm lank. Die lyf is diepblou gekleur met 'n helder geel band wat strek vanaf die snoet, oor die rug tot by die stertvin.
Die vis leef op rotsriwwe in water wat 20 tot 120 m diep is; dit kom gewoonlik dieper as 30 m voor. Hierdie vis leef gewoonlik naby grotte en oorhange en vreet gewoonlik vis en garnale. Hulle verkies gewoonlik subtropiese water en is baie sku en word min gesien.
Clara Petacci
Clara Petacci, bekend as Claretta Petacci ( Italiaanse: [klaˈretta peˈtattʃi]; 28 Februarie 1912 - 28 April 1945), was 'n minnares van die Italiaanse diktator Benito Mussolini, en is saam met hom tereggestel deur partisane.
Amenhotep II
Amenhotep II (ook soms gelees as Amenophis, "Amoen is Tevrede") was die sewende farao van Antieke Egipte se 5de Dinastie. Hy het ’n groot koninkryk van sy pa, Toetmoses III, geërf en het dit behou deur middel van ’n paar militêre veldtogte in Sirië. Hy het egter minder as sy pa oorlog gemaak en gedurende sy bewind is die vyandelikheid gestaak tussen Egipte en Mitanni, die twee groot moondhede wat meegeding het om mag in Sirië. Hy het van 1427 tot 1401 v.C. regeer.
Clara Petacci
Familie
Clara Petacci se vader was Dr. Francesco Petacci, primêre geneesheer van Pous Pius XI. Haar suster was aktrise Miriam di San Servolo (31 Mei 1923 – 24 Mei 1991), ook bekend as Miriam Petacci of Miriam Day. Petacci se broer, Marcello Petacci, is saam met Mussolini en Petacci gevange geneem. Eerder as om in Dongo terreggestel te word, is hy geskiet terwyl hy probeer ontsnap het.
Amenhotep II
Familie
Amenhotep II was die seun van Toetmoses III, maar nie die oudste nie. Sy pa se eerste vrou en hul seun is egter tussen sy 24ste en 35ste bewindsjaar oorlede, en die koning is daarna weer getroud. Amenhotep was hul seun.
Clara Petacci
Verhouding met Mussolini
Petacci het 'n jarelange verhouding met Mussolini gehad terwyl hy getroud was Rachele Mussolini. Petacci was 28 jaar jonger as Mussolini.
Amenhotep II
Familie
Amenhotep het in Memphis in die noorde grootgeword in plaas van Thebe, die tradisionele hoofstad. Voordat hy op 18 farao geword het, was hy en sy pa vermoedelik meer as twee jaar lank medeheersers.
Clara Petacci
Verhouding met Mussolini
'n Deel van hul korrespondensie is nog steeds die onderwerp van 'n dispuut met die Nasionale Argief, gebaseer op privaatheid.
Amenhotep II
Bewind
Die koning was bekend vir sy fisieke krag en het glo op sy eie sewe prinse by Kadesj doodgemaak tydens ’n Siriese veldtog, wat hy gewen het.
Clara Petacci
Dood
Op 27 April 1945 is Mussolini en Petacci gevange geneem deur partisane terwyl hulle reis in 'n konvooi van Italiaanse Sosiale Republiek lede.
Amenhotep II
Bewind
Albei kere is onluste aangewakker deur die koning van die vyandelike Mitanni. Die opkoms van die Hetiete het Mitanni egter moontlik aangespoor om ’n bondgenoot te soek en die een of ander verdrag is met Egipte gesluit. Hierna het Amenhotep op binnelandse sake en Egiptiese welvaart gekonsentreer, buiten een veldtog in Nubië wat hy blykbaar gewen het.
Clara Petacci
Dood
Op 28 April is sy en Mussolini geneem na Mezzegra en geskiet. Die volgende dag is die lyke van Mussolini en Petacci na die Piazzale Loreto in Milaan gebring en onderstebo gehang voor 'n vulstasie. Die lyke is gefotografeer terwyl 'n skare hul woede teenoor hulle toon.
Amenhotep II
Bouprojekte
thumb|180px|Amenhotep II by die Tempel van Amada, Nassermeer, Egipte. Omdat Toetmoses III soveel energie bestee het om Karnak uit te brei, was Amenhotep se bouprojekte grootliks daarop gekonsentreer om kleiner tempels dwarsoor Egipte te vergroot. Uit ’n inskripsie word sy pa se "opsigter van bouprojekte", Minmose, genoem as die opsigter van nog tempels in die delta. Hoewel Amenhotep nie soveel aandag aan Karnak geskenk het as sy pa nie, het hy dit nie heeltemal verwaarloos nie. Hy het opdrag gegee vir ’n kolom in die binnehof tussen die vierde en vyfde spanmas wat die ontvangs van heffings van Mitanni gedenk.
In Nubië het Amenhotep by Qasr Ibrim en Semna gebou, en opdrag gegee vir die versiering van die tempel by Kalabsha. Sy beroemdste Nubiese tempel was egter by Amada. Toetmoses III het met die bou van ’n tempel daar begin wat tegnies aan Horus gewy was, hoewel die teenwoordigheid van Ra-Harachti en Amoen-Ra maklik gesien kan word. Amenhotep het dit voltooi en het die rekord van sy drie veldtogte op ’n stele in die tempel aangebring wat tot in 1942 die bron was van die meeste inligting oor sy oorloë.
Mandlenispruit
Die Mandlenispruit is 'n sytak van die Tugelarivier in die Middellande van KwaZulu-Natal, Suid-Afrika.
Judith Furse
Judith Furse (4 Maart 1912 – 29 Augustus 1974) was 'n Engelse aktrise en vervaardiger. Sy was bekend vir haar rolle in die rolprente Goodbye, Mr. Chips (1939), Black Narcissus (1947), en Carry on Spying (1964), en in die televisiereeks Doomwatch (1970).
Spikkel-seepvis
Die spikkel-seepvis (Pogonoperca punctata) is 'n vis wat voorkom in die Indiese-Stille Oseaan area, Oos-Afrika suidwaarts tot by die suide van Mosambiek. In Engels staan die vis bekend as die Spotted soapfish.
Identifikasie
Die vis word tot 35 cm groot. Die lyf is bruin en dig bedek met klein wit kolletjies. Daar is vyf kenmerkende swart vlekke op die kop, rugkant en stertvin se basis. Daar is ook 'n kenmerkende los velletjie op die ken. Die visse is gewoonlik alleenlopers maar kom ook in pare voor.
Hulle leef in koraal gebiede se hellings in water wat 20 tot 120m diep is en vreet skaaldiere en klein vissies. Die spesie is seldsaam.
BAC TSR-2
Spesifikasie
Die TSR-2 (Tactical Strike and Reconnaissance) was aanvanklik ontwerp na aanleding van 'n 1957 Britse Lugmagspesifikasie vir die vervanging van die Canberra taktiese bomwerper. Dit moes ook oor terreinvolg radar en gevorderde navigasie beskik asook teen supersoniese snelheid op lae hoogtes en op hoë hoogtes teen Mach 2 kan vlieg. Laastens moes dit van kort, robuuste vliegvelde kon opstyg.
Die ontwerp is voortdurend aangepas soos die vliegtuig ontwikkel het, tewens nuwe lugvaartstelsels moes ontwerp word vir die vliegtuig. Die stelsels was nuut vir die Britse lugvaartindustrie. Die vliegtuig was langer as die Avro Lancaster maar met 'n kleiner vlerkspan as die Spitfire. Die kort vlerke was nodig om teen supersoniese snelhede op lae hoogtes te kon vlieg. Dit het egter 'n probleem geskep om vanaf kort aanloopbane op te styg.
Philippa Gail
Philippa Gail (16 Augustus 1942 – 26 Julie 1999) was 'n Engelse aktrise. Sy was bekend vir haar rolle in die rolprent Ring of Bright Water (1969) en in die televisiereekse ITV Play of the Week (1955), The Jazz Age (1968), en A Fatal Inversion (1992).
Siberiese ingryping
Die Siberiese ingryping of Siberiese ekspedisie van 1918-1922 was die versending van troepe van die Entente-magte na die Russiese Maritieme Provinsies as deel van die ingryping van Westelike magte, Japan en China om die Wit Leër en die Tsjeggo-Slowaakse Legioen te steun teen Sowjet-Rusland en sy bondgenote tydens die Russiese Burgeroorlog. Die keiserlike Japannese leër het Siberië bly beset selfs nadat ander Geallieerde magte in 1920 onttrek het.